
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 469 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής εργασίας υπαλλήλων του 

ΟΓΑ Α' Εξαμήνου 2004. 1 

Επαναπροσδιορισμός των ορίων του χαρακτηρισμέ¬ 
νου ως «Ιστορικού Τόπου» Ιστορικού Κέντρου της 

Φλώρινας. 2 

Τροποποίηση της 24092/29.1.1993 απόφασης του Νο¬ 
μάρχη Δυτικής Αττικής. 3 

Τροποποίηση της 1676/Δ.Υ.Π./19.12.2001 απόφασης 

του Γενικού Γραμματέα Περιφέρειας Αττικής. 4 

Σύσταση αμιγούς Δημοτικής Επιχείρησης στο Δήμο 
Αμβρακικού με την επωνυμία «Αναπτυξιακή Δημο¬ 
τική Επιχείρηση Δήμου Αμβρακικού». 5 

Διορισμός μελών Διοικητικής Επιτροπής Στρατιωτι¬ 
κών επιτάξεων Ν. Φωκίδας για το έτος 2004. 6 

Μεταβίβαση εξουσίας υπογραφής με εντολή Γ ενικού 
Επιθεωρητή Δημόσιας Διοίκησης στους Βοηθούς 
Γενικούς Επιθεωρητές, στον Προϊστάμενο και στο 
διοικητικό προσωπικό της Γ ραμματείας του Γ ρα¬ 
φείου του και ρύθμιση θεμάτων αναπλήρωσης. 7 


ΑΠΟΦΑΣΕΙ Σ 

Αριθ. Φ.80425/30442/6300 (1) 

Καθιέρωση υπερωριακής εργασίας υπαλλήλων του ΟΓΑ 
Α' Εξαμήνου 2004. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. α) Τις διατάξεις του άρθρου 16 του Ν. 3205/2003 
(ΦΕΚ 297/Α723.12. 2003) «Μισθολογικές ρυθμίσεις λει¬ 
τουργών και υπαλλήλων του Δημοσίου, Ν.Π.Δ.Δ. και 
Ο.Τ.Α., μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες συναφείς διατά¬ 
ξεις». 

β) Τις διατάξεις του Ν. 4169/61 (άρθρο 16) και των άρ¬ 
θρων 10 και 14του Κανονισμού Κατάστασης Προσωπικού 
του Ο.Γ.Α. 


2. Την ανάγκη υπερωριακής απασχόλησης του προσω¬ 
πικού του Ο.Γ.Α, για την αντιμετώπιση εκτάκτων αναγκών 
που προέκυψαν από: α) την εφαρμογή του Ν. 2972/2001 
για την επαναχορήγηση επιδόματος τρίτου παιδιού, του 
πολυτεκνικού επιδόματος και της ισόβιας σύνταξης στην 
πολύτεκνη μητέρα από 1.1.2002, σε όλους τους δικαιού¬ 
χους ανεξαρτήτως του ύψους του οικογενειακού εισοδή¬ 
ματος τους (51.000 αιτήσεις), β) την εφαρμογή του Ν. 
2910/2001 για την εξέταση 40.000 περίπου αιτήσεων για 
την ασφάλιση των απασχολούμενων στην αγροτική οικο¬ 
νομία αλλοδαπών που θα λάβουν άδεια εργασίας και πα¬ 
ραμονής, γ) από την σύσταση του λογαριασμού της αγρο¬ 
τικής εστίας αλλά και τον μεγάλο όγκο των λοιπών παρο¬ 
χών που χορηγεί ο ΟΓΑ, δ) από την ένταξη των 10 νέων 
κρατών μελών στην Ε.Ε. που θα έχει σαν αποτέλεσμα την 
είσοδο στον ΟΓΑ μεγάλου όγκου αιτήσεων για παροχές 
συντάξεων, υγείας και για οικογενειακές παροχές σε 
ασφαλισμένους του οι οποίοι είχαν εργαστεί στις χώρες 
αυτές, ε) από την παραλαβή και τον έλεγχο 135.000 απο- 
γραφικών δελτίων - ερωτηματολογίων από τους συνταξι¬ 
ούχους του Οργανισμού προκειμένου να εξεταστεί η δυ¬ 
νατότητα αλλαγής του συστήματος πληρωμής των συ¬ 
ντάξεων, στ) από την υπαγωγή στην ασφάλιση του ΟΓΑ 
νέων ομάδων απασχολουμένων (εργάτες στον πρωτογε¬ 
νή τομέα αγροτικών επιχειρήσεων, αλιεργάτες, αλλοδα¬ 
ποί, κ.λπ.). 

3. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των τετρακοσίων έντεκα 
χιλιάδων οκτακόσιων εξήντα τεσσάρων (411.864,00) € 
περίπου και θα βαρύνει τον προϋπολογισμό του Ο.Γ.Α. 
έτους 2004. 

4. Την 80088/31.10.2001 (ΦΕΚ 1485/Β/31.10.2001) από¬ 
φαση μεταβίβασης αρμοδιοτήτων στους Υφυπουργούς 
Εργασίας και Κοινωνικών Ασφαλίσεων, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας των υπαλλήλων του Ο.Γ.Α., για το α' εξάμηνο του 
2004 και συγκεκριμένα: για πεντακόσιους (500) υπαλλή¬ 
λους εκατόν δέκα χιλιάδες (110.000) ώρες για εργασία 
που θα παρέχεται από Δευτέρα μέχρι και Παρασκευή με¬ 
τά το πέρας του ωραρίου και μέχρι τρεις (3) ώρες ημερη- 
σίως, εκτός των υπαλλήλων των Γραφέων Διοικητή και 
Υποδιοικητή του ΟΓΑ των οποίων η υπερωριακή εργασία 
θα πραγματοποιείται μετά το πέρας τον ωραρίου και μέ¬ 
χρι τέσσερις (4) ώρες ημερησίως. 

Η κατανομή των παραπάνω εγκριθεισομένων ωρών ανά 
συνεργείο υπερωριακής απασχόλησης θα γίνει με από¬ 
φαση του Διοικητή του ΟΓΑ, στην οποία θα προσδιορίζε¬ 
ται και το ακριβές αντικείμενο των εργασιών που θα εκτε- 
λεστούν καθώς και ο κατά συνεργείο υπεύθυνος για την 
παρακολούθηση και τον έλεγχο της πραγματοποίησης 
της υπερωριακής απασχόλησης. Ο υπεύθυνος του κάθε 
συνεργείου θα βεβαιώνει την πραγματοποίηση της υπε- 
ρωριακής απασχόλησης και την εκτέλεση των αντίστοι¬ 
χων εργασιών. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως και μέχρι 
30.6.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. ΥΠΠΟ/ΔΝΣΑΚ/264/18010 (2) 

Επαναπροσδιορισμός των ορίων του χαρακτηρισμένου 
ως «Ιστορικού Τόπου» Ιστορικού Κέντρου της Φλώρι¬ 
νας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο Φ.Ε.Κ. 137/26.7.85, 

β) του Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (Φ.Ε.Κ. 
153/Α/28.6.2002), 

γ) του Ν. 2039/92 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (Φ.Ε.Κ. 61/Α/13.4.92), 

δ) του Π.Δ. 191/2003 (ΦΕΚ 146/Α/13.6.2003) «Οργανι¬ 
σμός Υπουργείου Πολιτισμού», 

ε) του Π.Δ. 161/26.4.84 (Φ.Ε.Κ. 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ- 
ΥΧΟΠ», αποφασίζουμε: 

2. Την ΥΠ.ΠΟ/ΓΝΟΣ/57631/21.11.97 (Φ.Ε.Κ. 1080/Β/ 
5.12.97) υπουργική απόφαση με την οποία τροποποιείται 
η παρ. 8 του άρθρου 6 της Υ.Α./ΥΠ.ΠΟ/ ΓΝΟΣ/49095/ 
30.10.91 (Φ.Ε.Κ. 987/Β/28.11.91 ) «περί μεταβίβασης αρ¬ 
μοδιοτήτων Υπουργού και δικαιώματος υπογραφής “με 
εντολή Υπουργού” στον Γ ενικό Γ ραμματέα, τους Γ εν. Δι¬ 
ευθυντές και τους Προϊσταμένους των Διευθύνσεων, 
Τμημάτων και Γραφείων της Κεντρικής Υπηρεσίας του 
ΥΠ.ΠΟ.». 

3. Την εισήγηση της 4ης Εφορείας Νεωτέρων Μνημείων 
και τα λοιπά στοιχεία του φακέλου που έχει συντάξει η 
Υπηρεσία μας. 


4. ΥΑ/ΥΠΠΟ/ΔΙΛΑΠ/Γ/1690/27325/20.6.88 (ΦΕΚ 494/ 
τ.Β'/4.7.88) με την οποία χαρακτηρίστηκε ως ιστορικός 
τόπος μεγάλο τμήμα της πόλης της Φλώρινας. 

5. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό Πρακτικού 
2/29.1.2004, αποφασίζουμε: 

Επαναπροσδιορίζουμε τα όρια του ιστορικού τόπου στο 
ιστορικό κέντρο της Φλώρινας, όπως σημειώνονται στο συ¬ 
νημμένο τοπογραφικό διάγραμμα. Συγκεκριμένα, ο ιστορι¬ 
κός τόπος ορίζεται από τους πρόποδες του Λόφου Αγ. Πα- 
ντελεήμονα (από το εγκεκριμένο όριο του Γ ενικού Πολεο- 
δομικού Σχεδιασμού της πόλης, όπως αυτό έχει 
καθοριστεί), με ακραία σημεία, δυτικά την Ανώνυμη οδό 
(νοητή προέκταση της οδού Καπετανοπούλου) και ανατο¬ 
λικά την οδό Τροπαιούχου και στη συνέχεια τις οδούς Τρο- 
παιούχου, Πανουσοπούλου, Λεωφόρο Ελευθερίας, Παύ¬ 
λου Ρακοβίτου, Καπετάν Βαγγέλη, 25ης Μαρτίου, Πλατεία 
Ομονοίας, Στεφάνου Δραγούμη, Νικολάου Χάσου, Βασιλέ- 
ως Φιλίππου, Καπετάν Κότα, Λοχαγού Μόδη, Πρεσπών, Ιω- 
άννου Καραβίτου, Σαγγαρίου, το δυτικό όριο του οικοπεδι- 
κού χώρου του «Κέντρου Παιδικής Μέριμνας Αρρένων 
Φλώρινας», τις οδούς Μεγάλου Αλεξάνδρου, Αριστοτέ- 
λους, Ολυμπιάδος, Περιστεριού, Ηπείρου, Αριστοτέλους, 
Πλατεία Δικαιοσύνης, οδούς Κιλκίς, Καπετανοπούλου, 
Εθνομάρτυρα Αιμιλιανού και Ανωνύμου (νοητή προέκταση 
οδού Καπετανοπούλου). Στον ιστορικό τόπο περιλαμβάνε¬ 
ται και η πρώτη σειρά οικοπέδων της εξωτερικής παρειάς 
των ανωτέρω οδών και πλατειών, σύμφωνα με το παραπά¬ 
νω τοπογραφικό διάγραμμα. Η σημειωμένη περιμετρική 
γραμμή στο διάγραμμα αυτό δηλώνει ότι στον ιστορικό τό¬ 
πο περιλαμβάνονται το κάθε οικόπεδο στο σύνολο του ως 
τα όρια της ιδιοκτησίας. 

Ο παραπάνω «ιστορικός τόπος» της Φλώρινας αποτελεί 
μαρτυρία της διαχρονικής εξέλιξηςτης πόλης, καθώς στο 
Βαρόσι, τη χριστιανική συνοικία η οποία αναπτύχθηκε 
στις όχθες του ποταμού Σακουλέβα (εξέλιξη του πρώτου 
οικιστικού πυρήνα που διαμορφώθηκε έξω από την ακρό¬ 
πολη του αρχαίου οικισμού) αναγνωρίζεται η πολεοδομι- 
κή οργάνωση και η αρχιτεκτονική έκφραση της πόλης στο 
τέλος του 19ου και τις αρχές του 20ου αιώνα. Στο υπό¬ 
λοιπο τμήμα του προτεινόμενου «ιστορικού τόπου» απο- 
τυπώνεται το «σχέδιο εκσυγχρονισμού» του Γ άλλου μη¬ 
χανικού ΑΙίΓθόο Ι_6ςυίΙΙοητου 1918-1919, ενώ παράλληλα 
απεικονίζεται η αρχιτεκτονική της πόλης κατά την περίο¬ 
δο του Μεσοπολέμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. 3241/04 (3) 

Τροποποίηση της 24092/29.1.1993 απόφασης του Νο¬ 
μάρχη Δυτικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την 24092/29.1.1993 απόφαση του Νομάρχη Δυτικής 
Αττικής που δημοσιεύθηκε στο Φ.Ε.Κ. 129/5.3.1993 τ.Β', 
που αφορά τη σύσταση στο Δήμο Πετρούπολης Νομικού 
Προσώπου με την επωνυμία «Σχολική Επιτροπή 9ου Δημ. 
Σχολείου, 6ου Γυμνασίου και 6ου Νηπιαγωγίου», όπως 
μεταγενέστερα τροποποιήθηκε με την 25233/5.9.1995 
απόφαση του Περιφερειακού Διευθυντή Αθηνών που δη¬ 
μοσιεύθηκε στο ΦΕΚ 789/13.9.1995 τ.Β'. 

2. Την παράγραφο 8 του άρθρου 9 του Ν. 2640/98 
(Φ.Ε.Κ. 206/98τ.Α'). 

3. Την 219/2003 απόφαση του Δημοτικού Συμβουλίου 
του Δήμου Πετρούπολης, που αφορά τροποποίηση της 
συστατικής πράξης του Ν.Π. με την επωνυμία «Σχολική 
Επιτροπή του 9ου Δημοτικού σχολείου- 6ου γυμνασίου». 

4. Την 16978/12.11.2003 (ΦΕΚ 1693/Β/2003) απόφαση 
του Γενικού Γραμματέα Περιφέρειας Αττικής περί μετα¬ 
βίβασης αρμοδιοτήτων και εξουσίας υπογραφής «Με 
εντολή Γενικού Γραμματέα» αποφάσεων, εγγράφων και 
άλλων πράξεων. 

5. Την 220/2003 απόφαση του Δημοτικού Συμβουλίου 
του Δήμου Πετρούπολης, που αφορά τη σύσταση του 
Ν.Π. με την επωνυμία «Σχολική Επιτροπή του 6ου γυμνα¬ 
σίου Πετρούπολης», αποφασίζουμε: 

Τροποποιούμετο άρθρο 1 της 24092/29.1.1993 απόφα¬ 
σης του Νομάρχη Δυτ. Αττικής ως εξής : 

Συστήνουμε στο Δήμο Πετρούπολης του Νομού Αττι¬ 
κής Νομικό Πρόσωπο με το όνομα « Σχολική Επιτροπή του 
6ου Γ υμνασίου» η οποία περιλαμβάνει το 6ο Γυμνάσιο και 
έχει έδρα το κτίριο τον 6ου Γ υμνασίου. 

Κατά τα λοιπά ισχύει ως έχει η 24092/29.1.1993 απόφα¬ 
ση του Νομάρχη Δυτ. Αττικής. 

Κάλυψη δαπάνης 

Από τις διατάξεις αυτής της απόφασης προκαλείται επι¬ 
πλέον δαπάνη σε βάρος του προϋπολογισμού του Δήμου 
Πετρούπολης το ύψος της οποίας δεν μπορεί να προσ- 
διορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 1580 (4) 

Τροποποίηση της 1676/Δ.Υ.Π./19.12.2001 απόφασης 
του Γενικού Γ ραμματέα Περιφέρειας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.Δ. 93/1993 (ΦΕΚΑ'39/1993) μετις 
οποίες μεταβιβάστηκε η αρμοδιότητα για τη μεταφορά 
αδιάθετων κεφαλαίων προερχόμενων από κρατική επιχο¬ 
ρήγηση εφόσον δεν προβλέπεται η άμεση χρησιμοποίη¬ 
σή τους. 


2. Τις διατάξεις του άρθρου 42 του Ν. 2218/1994 (ΦΕΚ 
Α' 90/13.6.1994) «Ίδρυση νομαρχιακής αυτοδιοίκησης, 
τροποποίηση διατάξεων για την πρωτοβάθμια αυτοδιοί¬ 
κηση κ.ά. διατάξεις». 

3. Τις διατάξεις του άρθρου 203 του Π.Δ. 410/95 (Φ.Ε.Κ. 
Α' 231) «Δημοτικός και Κοινοτικός Κώδικας». 

4. Τις διατάξεις του άρθρου 9 του Ν. 2503/1997 (ΦΕΚ 
107/1997τ. Α') «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

5. Τις διατάξεις του Ν. 2647/22.10.1998 «Μεταβίβαση 
αρμοδιοτήτων στις Περιφέρειες και την Αυτοδιοίκηση και 
άλλες διατάξεις». 

6. Τις διατάξεις του άρθρου 11 του Ν. 2839/2000 (ΦΕΚ 
Α' 196/12.9.2000) «Ρυθμίσεις θεμάτων Υπουργείου Εσω¬ 
τερικών Δημόσιας Διοίκησης και Αποκέντρωσης και άλ¬ 
λες διατάξεις». 

7. Τις διατάξεις του άρθρου 12 του Ν. 2880/30.1.2001 
(ΦΕΚ 9/30.1.01 τ.Α') «Πρόγραμμα Πολιτεία για τη μεταρ¬ 
ρύθμιση και τον εκσυγχρονισμό της δημόσιας διοίκησης 
κ.ά. διατάξεις». 

8. Την 16978/12.11.2003 (ΦΕΚ 1693/Β/2003) απόφαση 
του Γ ενικού Γ ραμματέα Περιφέρειας Αττικής περί μετα¬ 
βίβασης αρμοδιοτήτων και εξουσίας υπογραφής «Με 
εντολή Γενικού Γραμματέα» αποφάσεων, εγγράφων και 
άλλων πράξεων. 

9. Την 1676/Δ.Υ.Π./19.12.2001 απόφαση του Γενικού 
Γ ραμματέα Περιφέρειας Αττικής, περί μεταφοράς αδιά¬ 
θετων υπολοίπων από λογαριασμούς των πρώην Κρατι¬ 
κών Παιδικών Σταθμών που τηρούσαν στην Τράπεζα της 
Ελλάδος, σελογαριασμούςτου Ν.Π.Δ.Δ. «Δημοτικού Παι¬ 
δικοί Σταθμοί του Δήμου Αθηναίων», αποφασίζουμε: 

Τροποποιούμε την 1676 Δ.Υ.Π./19.12.2001 απόφαση 
του Γ ενικού Γ ραμματέα Περιφέρειας Αττικής για διάθεση 
και μεταφορά του υπόλοιπου χρηματικού ποσού, συμπε- 
ριλαμβάνοντας το ποσό του λογαριασμού 26183/4 της 
Τράπεζας της Ελλάδος, που τηρούσε ο πρώην Κ.Π.Σ. Κά¬ 
τω Πατησίων και πιστώνοντάς το στο λογαριασμό 5058- 
018644-191 της Τράπεζας Πειραιώς, που έχει ανοίξει το 
ΝΠΔΔ «Δημοτικοί Παιδικοί Σταθμοί Δήμου Αθηναίων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 8223 (5) 

Σύσταση αμιγούς Δημοτικής Επιχείρησης στο Δήμο Αμ- 
βρακικού με την επωνυμία «Αναπτυξιακή Δημοτική 
Επιχείρηση Δήμου Αμβρακικού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 έως και 284 του ΔΚΚ 
(ΠΔ 410/95). 

2. Τις διατάξεις του Ν. 2503/97 (ΦΕΚ 107/30.5.97). 

3. Την 106/2003 απόφαση του Δημοτικού Συμβουλίου 
Αμβρακικού περί σύστασης Αναπτυξιακής Επιχείρησης 
στο Δήμο Αμβρακικού. 

4. Την πλήρη οικονομοτεχνική μελέτη. 

5. Την 20921/19.9.2001 (ΦΕΚ 1271/Β/2001) απόφαση 
του Γενικού Γραμματέα Περιφέρειας Ηπείρου περί ανά¬ 
θεσης άσκησης αρμοδιοτήτων στο Γενικό Δ/ντή κ.λπ., 
αποφασίζουμε: 

Άρθρο 1 

ΣΥΣΤΑΣΗ ΚΑΙ ΕΠΩΝΥΜΙΑ ΤΗΣ ΕΠΙΧΕΙΡΗΣΗΣ 

Συνιστάται στο Δήμο Αμβρακικού του Νομού Άρτας αμι¬ 
γής Δημοτική Επιχείρηση με την επωνυμία «ΑΝΑΠΤΥΞΙΑ¬ 
ΚΗ ΔΗΜΟΤΙΚΗ ΕΠΙΧΕΙΡΗΣΗ ΔΗΜΟΥ ΑΜΒΡΑΚΙΚΟΥ» με 
το διακριτικό τίτλο «Α.Δ.Ε.Δ. ΑΜΒΡΑΚΙΚΟΥ» ως Νομικό 
Πρόσωπο ιδιωτικού δικαίου, το οποίο διέπεται από τις 
διατάξειςτων άρθρων 277 έως και 291 του Π.Δ. 410/1995. 

Άρθρο 2 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της Επιχείρησης ορίζεται ο Δήμος Αμρακικού. 

Τα Γραφεία της Επιχείρησης θα εγκατασταθούν στο 
Δημοτικό Διαμέρισμα Ανέζας. 

Άρθρο 3 

ΣΚΟΠΟΙ ΤΗΣ ΕΠΙΧΕΙΡΗΣΗΣ 

Σκοπός της Επιχείρησης είναι: 

Η κοινωνική, πολιτιστική, τουριστική και οικονομική 
ανάπτυξη του Δήμου Αμβρακικού και της ευρύτερης πε¬ 
ριοχής, αξιοποιώντας ανθρώπινους, κοινωνικούς, οικονο¬ 
μικούς και παραγωγικούς πόρους και μέσα. 

α) Για την εκτέλεση έργων που έχουν σκοπό την εξυπη¬ 
ρέτηση του κοινού, καθώς και για την οικονομική εκμε¬ 
τάλλευση των έργων αυτών. 

β) Για την παραγωγή αγαθών ή την παροχή υπηρεσιών 
που έχουν σκοπό την εξυπηρέτηση του κοινού. 

γ) Γ ια την ανάπτυξη δραστηριοτήτων, που έχουν σκοπό 
την πραγματοποίηση εσόδων. 

Συγκεκριμένα: 

Να αξιοποιεί και να εκμεταλλεύεται την κινητή και ακί¬ 
νητη περιουσία του Δήμου. 

Να διοργανώνει και να υλοποιεί προγράμματα επιμόρ¬ 
φωσης και κατάρτισης σε κατοίκους της περιοχής σε συ¬ 
νεργασία με αρμόδιους εξειδικευμένους φορείς σε δρα¬ 
στηριότητες και τομείς (Γεωργία, Κτηνοτροφία, Αγρο- 
τουρισμός κ.λ.π.). 

Να πληροφορεί και να ενημερώνει τους δημότες σε Ευ¬ 
ρωπαϊκά Προγράμματα και να παρέχει συμβουλές σε 
επαγγελματικές ομάδες δημοτών σε θέματα οργάνωσης 
και ανάπτυξης των δραστηριοτήτων τους. 

Να οργανώσει γραφείο επικοινωνίας για τους απόδη¬ 
μους δημότες του εσωτερικού και εξωτερικού. 

Να δημιουργεί να αξιοποιεί και να λειτουργεί τουριστι¬ 
κές μονάδες. 

Να λειτουργεί και να εκμεταλλεύεται εκθεσιακούς χώ¬ 
ρου , χώρους πολιτιστικών, αθλητικών και κοινωνικών 
δραστηριοτήτων και γενικά χώρους εξυπηρέτησης του 
κοινού. 

Να αναδεικνύει και να αξιοποιεί τα ιστορικά μνημεία και 
το φυσικό περιβάλλον και εν γένει την πολιτιστική κληρο¬ 
νομιά της περιοχής μας. 

Να διοργανώνει επιμορφωτικές, εκπαιδευτικές, καλλι¬ 
τεχνικές και ψυχαγωγικές δραστηριότητες. 

Να δημιουργεί και να εκμεταλλεύεται αναψυκτήρια, κα¬ 
τασκηνώσεις, αθλητικά κέντρα, τουριστικά περίπτερα κ.λπ. 

Να διοργανώνει προγράμματα μαζικού αθλητισμού. 

Να παρέχει υπηρεσίες και να υλοποιεί προγράμματα σε 


δημότες με ειδικές ανάγκες και για άτομα της τρίτης ηλι¬ 
κίας. 

Να συνεισφέρει με κάθε δυνατό τρόπο και μέσο στην 
αντιμετώπιση εκτάκτων αναγκών και καταστροφών. 

Να προβάλλει και να προωθεί τα προϊόντα της περιο¬ 
χής- 

Να δημιουργεί υποδομές για την αγροτική ανάπτυξη 
της περιοχής. 

Να προβάλλει τα ιστορικά μνημείο και το φυσικό περι¬ 
βάλλον με στόχο την προσέλκυση επενδυτών για την 
άσκηση επιχειρηματικών δραστηριοτήτων στον εν λόγω 
τομέα. 

Να αξιοποιεί και να εκμεταλλεύεται τους πλουτοπαρα- 
γωγικούς πόρους της περιοχής. 

Η ανάληψη και εκτέλεση τεχνικών έργων, βελτίωσης και 
συντήρησης καθώς και η εκπόνηση των αντίστοιχων με¬ 
λετών υλοποίησής τους, αμιγώς ή κατ’ ανάθεση του Δή¬ 
μου Αμβρακικού, σύμφωνα με την ισχύουσα Νομοθεσία 
για την εκτέλεση έργων του Ο.Τ.Α. 

Η εκμετάλλευση εργασιών μεταφορών, μικροέργων, ή 
διενέργεια προμηθειών τηρουμένων των σχετικών διατά¬ 
ξεων του Κώδικα. 

Η επιχείρηση έχει την δυνατότητα συμμετοχής της στις 
δημοπρασίεςτου Δήμου καιΔημοτικώνεπιχειρήσεωντης 
περιοχής προκειμένου για έργα και μελέτες με 
προϋπ/σμους εκτός των ορίων της δυνατότητας ανάθε¬ 
σης. 

Η εκπόνηση οικονομοτεχνικών και αναπτυξιακών μελε¬ 
τών. 

Η εκμετάλλευση και η λειτουργία κοινοχρήστων χώρων 
και δραστηριοτήτων, χώρων στάθμευσης και λαχαναγο¬ 
ρών. 

Η εκμετάλλευση και λειτουργία υπηρεσιών του νεκρο¬ 
ταφείου. 

Η κατασκευή, οργάνωση και λειτουργία σφαγείων. 

Η αξιοποίηση, σύσταση και λειτουργία μηχανισμών και 
υπηρεσιών για την προσφορά κάθε είδους κοινωνικής 
στήριξης και υπηρεσίας. 

Η εκμετάλλευση και λειτουργία χώρων συνάντησης μη¬ 
χανολογικού εξοπλισμού και τεχνικών κατασκευών έρ¬ 
γων. 

Να αναπτύσσει κερδοσκοπικές δραστηριότητες και να 
επανεπενδύει τα πραγματοποιηθέντα κέρδη σε κοινωφε¬ 
λείς σκοπούς και γενικά να ασκεί οποιαδήποτε δραστη¬ 
ριότητα συμβάλλει στην πρόοδο, προβολή και ανάπτυξη 
της περιοχής. 

Για το σκοπό αυτό η Α.Δ.Ε.Δ. Αμβρακικού μπορεί να συ¬ 
νάπτει συμφωνίες κάθε είδους συμβάσεις με το Δημόσιο, 
Ο.Τ.Α. φορείς και οργανισμούς (π.χ. ΟΑΕΔ, ΟΚΑΝΑ, συλ¬ 
λόγους κ.λπ.) με Ν.Π.Δ.Δ. και Ν.Π.Ι.Δ. καθώς και με κάθε 
άλλο φορέα με στόχο την προώθηση δραστηριοτήτων 
που συμβάλλουν στην τοπική ανάπτυξη όπως ορίζεται 
από σχετική Νομοθεσία και τις εκάστοτε αποφάσεις του 
Δημοτικού Συμβουλίου. 

Άρθρο 4 

ΔΙΟΙΚΗΣΗ ΚΑΙ ΕΚΠΡΟΣΩΠΗΣΗ ΤΗΣ ΕΠΙΧΕΙΡΗΣΗΣ 

Η επιχείρηση θα διοικείται από πενταμελές διοικητικό 
Συμβούλιο, του οποίου τα μέλη ορίζονται συμπεριλαμβα¬ 
νομένων και των αναπληρωτών τους, από το Δημοτικό 
Συμβούλιο. 

Από τα μέλη του διοικητικού συμβουλίου τα τρία (3) εί¬ 
ναι αιρετοί εκπρόσωποι του Δήμου (Δημοτικοί Σύμβου- 

λοι), δύο (2) έκτων οποίων θα προέρχονται από την ομά¬ 
δα της πλειοψηφίας και ένας από την ομάδα της μειοψη¬ 
φίας. Τα υπόλοιπα δύο (2) μέλη θα είναι κάτοικοι της πε¬ 
ριοχής ή δημότες που έχουν σχετικές με το αντικείμενο 
και τους σκοπούς της επιχείρησης. 

Η θητεία του διοικητικού συμβουλίου της επιχείρησης 
ακολουθεί την θητεία του Δημοτικού Συμβουλίου. 

Η επιχείρηση εκπροσωπείται από τον Πρόεδρο του Δ.Σ. 
τον οποίο απάντα ή κωλυόμενο αναπληρώνει ο αντιπρόε¬ 
δρος και οι οποίοι ορίζονται με απόφαση του Δημοτικού 
Συμβουλίου. 

Το Δ.Σ. είναι δυνατό με αποφάσεις του να παρέχει ειδι¬ 
κές εξουσιοδοτήσεις σε μέλη του ή σε τρίτους για συγκε¬ 
κριμένες και σαφώς περιγραφόμενες εργασίες. 

Άρθρο 5 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η επιχείρηση θα έχει διάρκεια 99 χρόνια, αρχόμενη από 
την δημοσίευση της απόφασης στην Εφημερίδα της Κυ- 
βερνήσεως (ΦΕΚ) και θα παρατείνεται αυτόματα για ίσο 
χρονικό διάστημα, εκτός αν αποφασισθεί διαφορετικά 
από το Δημοτικό Συμβούλιο πάντα σύμφωνα με την ισχύ- 
ουσα Νομοθεσία και τηντήρηση τον κανόνων δημοσιότη¬ 
τας. 

Άρθρο 6 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Το μετοχικό κεφάλαιο της επιχείρησης ανέρχεται στο 
ποσό των 14.673,51 ευρώ και εισφέρεται εξ’ ολοκλήρου 
από το Δήμο Αμβρακικού το οποίο θα αποτελέσει και το 
ιδρυτικό κεφάλαιό της. 

Άρθρο 7 

ΠΟΡΟΙ ΤΗΣ ΕΠΙΧΕΙΡΗΣΗΣ 

Πόροι της εγχείρησης θα είναι: 

Τα έσοδα από την εκπόνηση μελετών καθώς και την 
εκτέλεση και επίβλεψη τεχνικών έργων. 

Τα έσοδα απάτη διοργάνωση εκδηλώσεων κάθε μορφή 
και χαρακτήρα. 

Τα έσοδα από την υλοποίηση επιμορφωτικών σεμινα¬ 
ρίων ή προγραμμάτων επαγγελματικής κατάρτισης. 

Τα έσοδα απάτην άσκηση δραστηριοτήτων της που πε- 
ριγράφονται στην παρούσα απόφαση. 

Τα έσοδα από λοιπές εισφορές, δωρεές και επιχορηγή¬ 
σεις. 

Τα έσοδα από την εκμετάλλευση επιχειρηματικών δρα¬ 
στηριοτήτων αμιγώς ή με άλλους φορείς. 

Τα έσοδα από την εκμετάλλευση κινητής ή ακίνητης πε¬ 
ριουσίας που τυχόντης εκχωρεί από το Δήμο, άλλους φο¬ 
ρείς ή ιδιώτες. 

Κάθε άλλο έσοδο που δεν αναφέρεται ονομαστικά στο 
παρόν, αλλά αποκτάται με νόμιμο και διαφανή τρόπο. 

Άρθρο 8 

ΛΥΣΗ ΚΑΙ ΕΚΚΑΘΑΡΙΣΗ ΤΗΣ ΕΠΙΧΕΙΡΗΣΗΣ 

Η επιχείρηση διαλύεται: 

Όταν λήξει η διάρκειά της και δεν παραταθεί έγκαιρα 
και τυπικά η λειτουργία με απόφαση του Δημοτικού Συμ¬ 
βουλίου, που λαμβάνεται με την απόλυτη πλειοψηφίατων 
μελώντου και απόφαση της Δ/νσης Αυτ/σης και Αποκ/σης 
της Περιφέρειας Ηπείρου. 

Σε περίπτωση πτώχευσης: 

Τη διάλυση της επιχείρησης ακολουθεί η εκκαθάριση. 


Εκτός από την περίπτωση πτώχευσης, η εκκαθάριση διε- 
νεργείται από εκκαθαριστές που ορίζονται με απόφαση 
του Δημοτικού Συμβουλίου. 

Στη διαδικασία της εκκαθάρισης διεκπεραιώνονται οι 
εκκρεμείς υποθέσεις της επιχείρησης, εισπράττονται οι 
βεβαιωμένες απαιτήσεις, ρευστοποιείται η ακίνητη και κι¬ 
νητή περιουσία και τέλος εξοφλούνται οι υποχρεώσεις 
της. 

Τυχόν αρευστοποίητα περιουσιακά στοιχεία του ενερ¬ 
γητικού περιέχονται στο Δήμο. 

Άρθρο 9 

ΟΡΓΑΝΩΣΗ ΔΙΑΧΕΙΡΙΣΗ ΕΠΟΠΤΕΙΑ ΤΗΣ ΕΠΙΧΕΙΡΗΣΗΣ 

Η συγκρότηση, λειτουργία και οι αρμοδιότητες των ορ¬ 
γάνων διοίκησης, η οργάνωση η λειτουργία, η διαχείριση 
και η εποπτεία της επιχείρησης διέπονται από τις σχετι¬ 
κές με τις δημοτικές επιχειρήσεις διατάξεις του Π.Δ. 
410/95 (ΔΚΚ) και την 25027/9.4.84 απόφαση του Υπουρ¬ 
γείου Εσωτερικών που δημοσιεύθηκε στο 244/19.4.84 
τεύχος Β'. 

Άρθρο 10 

ΚΑΛΥΨΗ ΔΑΠΑΝΗΣ 

Από τις διατάξεις της παρούσης συστατικής πράξης 
προκαλείται δαπάνη σε βάρος του προϋπολογισμού του 
Δήμου, ύψους 14.673,51 ευρώηοποίακαιθαπροβλεφθεί 
στον προϋπ/σμό του Δήμου Οικ. έτους με αναμόρφωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 23 Σεπτεμβρίου 2003 

Με εντολή Γενικού Γραμματέα Περιφέρειας 
Ο Γενικός Διευθυντής 
ΒΑΣ. ΜΗΤΣΕΛΟΣ 

-♦- 

Αριθ. Τ.Τ. 928 (6) 

Διορισμός μελών Διοικητικής Επιτροπής Στρατιωτικών 
επιτάξεων Ν. Φωκίδας για το έτος 2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

1. Με την 928/20.2.2004 απόφαση της Δ/νσης Τοπικής 
Αυτοδιοίκησης και Διοίκησης Ν. Φωκίδας διορίσθηκαν οι 
παρακάτω ως μέλη της Διοικητικής Επιτροπής Στρατιωτι¬ 
κών Επιτάξεων Νομού Φωκίδας για το έτος 2004. 

Α) Τακτικά Μέλη 
αΐ) Πρωτόδικες 

1. Εφεντάκη Αμαλία, Πρωτόδικης, ως πρόεδρος. 

2. Βασιλειάδου Ουρανία, πρωτόδικης. 
α2) Στρατιωτικοί: 

1. Ανχης (ΠΒ) Ζουλιάτης Παναγιώτης, του ΚΕΠΒ Θη- 
βών. 

2. Τχης (Σ) Καραμούζας Παναγιώτης, του ΣΓ Άμφισσας. 
α3) Οικονομικοί: 

1. Κοντοκώστα Ελένη, Προϊσταμένη ΔΟΥ Άμφισσας του 
κλάδου ΠΕ Εφοριακών. 

Β) Αναπληρωματικά Μέλη 
βΐ) Πρωτόδικες: 

1. Καρακωνσταντής Παναγιώτης, Πρωτόδικης. 

2. Μπράτη Βασιλική, Πρωτόδικης. 
β2) Στρατιωτικοί 

1 ■ Τχης (ΠΒ) Ζέρβας Αθανάσιος, του ΚΕΠΒ Θηβών. 

2. Ανχης (ΠΒ) ΜανωλίτηςΔημήτριος,του ΚΕΠΒΘηβών. 

β3) Οικονομικοί 

1. Παπαθανασίου Δωροθέα, υπάλληλο της ΔΟΥ Άμφισ¬ 
σας του κλάδου ΠΕ Εφοριακών. 

2. Γραμματέα της επιτροπής ορίζουμε την Ευσταθία 
Πάλλα, υπάλληλο του κλάδου ΔΕ Διοικητικού - Λογιστι¬ 
κού με βαθμό Β'της Δ/νσης Τοπικής Αυτ/σης καιΔ/σης Ν. 
Φωκίδας. 

3. Κάθε προηγούμενη σχετική απόφασή μας παύει να 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 20 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ ΓΚΟΛΦΗΣ 
-♦- 

Αριθ. 737 (7) 

Μεταβίβαση εξουσίας υπογραφής με εντολή Γ ενικού Επι¬ 
θεωρητή Δημόσιας Διοίκησης στους Βοηθούς Γενι¬ 
κούς Επιθεωρητές, στον Προϊστάμενο και στο διοικη¬ 
τικό προσωπικό της Γ ραμματείας του Γ ραφείου του 
και ρύθμιση θεμάτων αναπλήρωσης. 

Ο ΓΕΝΙΚΟΣ ΕΠΙΘΕΩΡΗΤΗΣ 
ΔΗΜΟΣΙΑΣ ΔΙΟΙΚΗΣΗΣ 

Έχοντας υπόψη: 

1. Τις διατάξεις του άρθρου 1 του Ν. 3074/2002 (ΦΕΚ 
296/Α/4.12.2002) «Γενικός Επιθεωρητής Δημόσιας Διοί¬ 
κησης. Αναβάθμιση του Σώματος Επιθεωρητών-Ελε- 
γκτών Δημόσιας Διοίκησης και του Συντονιστικού Οργά¬ 
νου Επιθεώρησης και Ελέγχου και άλλες διατάξεις». 

2. Τις διατάξεις του άρθρου 5 Ν. 3146/2003 (ΦΕΚ 125/Α/ 
23.6.2003) «Οργάνωση και άσκηση του εκλογικού δικαιώ¬ 
ματος των ετεροδημοτών και άλλες διατάξεις». 

3. Τις διατάξεις του άρθρου 26 του Ν. 3200/2003 «Ίδρυ¬ 
ση Εθνικού Κέντρου Δημόσιας Διοίκησης, Ίδρυση Εθνι¬ 
κής Σχολής Τοπικής Αυτοδιοίκησης και άλλες διατάξεις». 
(ΦΕΚ 281/Α79.12.2003) 

4. Την ανάγκη απλούστευσης διαδικασιών, κατά την 
άσκηση των αρμοδιοτήτων με σκοπό την ταχεία διεκπε¬ 
ραίωση των υποθέσεων και την εξασφάλιση της εύρυθ¬ 
μης και αποδοτικής λειτουργίας της υπηρεσίας. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

1. Ο Γ ενικός Επιθεωρητής Δημόσιας Διοίκησης (ΓΕΔΔ) 
όταν απουσιάζει ή κωλύεται αναπληρώνεται από Βοηθό 
του ο οποίος ορίζεται κατά περίπτωση από τον ίδιο. 

2. Βοηθό Γ ενικό Επιθεωρητή Δημόσιας Διοίκησης που 
απουσιάζει ή κωλύεται αναπληρώνει άλλος Βοηθός, ο 
οποίος ορίζεται κατά περίπτωση από το ΓΕΔΔ. 

Άρθρο 2 

Μεταβιβάζουμε το δικαίωμα υπογραφής στους Βοη¬ 
θούς Γενικούς Επιθεωρητές Δημόσιας Διοίκησης με 
«εντολή Γενικού Επιθεωρητή Δημόσιας Διοίκησης» για τα 
παρακάτω θέματα: 

1. Την έγγραφη επικοινωνία με τα Σώματα και τις Υπη¬ 
ρεσίες Επιθεώρησης και Ελέγχου καθώς και τους φορείς 


τηςπαρ. 1 του Ν. 3074/2002 κατά τη διερεύνηση υποθέ¬ 
σεων και τη διενέργεια ελέγχων, επανελέγχων και επιθε¬ 
ωρήσεων. 

2. Την έγκριση χορήγησης πάσης φύσεως αδειών εκτός 
των αδειών άνευ αποδοχών, εκπαιδευτικών, κύησης-λο- 
χείας στους Ειδικούς Επιθεωρητές. 

Άρθρο 3 

Μεταβιβάζουμε το δικαίωμα υπογραφής στο Βοηθό Γ ε¬ 
νικό Επιθεωρητή Δημόσιας Διοίκησης, Κωνσταντίνο Τρυ- 
φωνόπουλο με «εντολή Γενικού Επιθεωρητή Δημόσιας 
Διοίκησης» για τα παρακάτω θέματα: 

1. Όλες τις απαραίτητες ενέργειες, αποφάσεις και εντο¬ 
λές που αφορούν στις διαδικασίες διενέργειας κάθε εί¬ 
δους προμήθειας και συγκεκριμένα αποφάσεις και εντο¬ 
λές για δαπάνες και εγκρίσεις, προκηρύξεις, κατακυρώ¬ 
σεις αποτελεσμάτων διαγωνισμών και απευθείας 
αναθέσεων, την υπογραφή σχετικών συμβάσεων, καθώς 
και κάθε σχετικό με το θέμα έγγραφο ή απόφαση. 

2. Τις αποφάσεις ορισμού μελών επιτροπών διαγωνι¬ 
σμών και αξιολόγησης προσφορών, καθώς και επιτροπών 
παραλαβής υλικών και εργασιών. 

3. Τις αποφάσεις ορισμού υπολόγων διαχειριστών υλι¬ 
κού, εκτός της περίπτωσης που με την απόφαση αυτή ορί¬ 
ζονται άλλα όργανα. 

4. Κάθε σχετικό έγγραφο προς το Υπουργείο Εμπορίου 
για ένταξη ή εξαίρεση από το ενιαίο πρόγραμμα προμη¬ 
θειών. 

5. Τις εντολές προς τους υπολόγους για την καταβολή 
δαπανών από τα χρηματικά εντάλματα προπληρωμής 
που έχουν εκδοθεί στο όνομά τους, για κάθε περίπτωση. 

6. Τις αποφάσεις έγκρισης - θεώρησης δαπανών και 
εντολές έκδοσης κάθε είδους χρηματικών ενταλμάτων 
τακτικών και προπληρωμής, καθώς και ορισμού των υπο¬ 
λόγων ΧΕΠ ανεξαρτήτως ποσού καιτων υπολόγωνέργων 
προγράμματος Δημοσίων Επενδύσεων. 

7. Τις προτάσεις στο ΓΛΚγια αυξομείωση των πιστώσε- 
ωντου τακτικού προϋπολογισμού, καθώς και για μεταφο¬ 
ρά πιστώσεων για κάθε περίπτωση. 

8. Τα αιτήματα στο Γ.Λ.Κ. για αύξηση των διαθεσίμων 
ποσοστών από τον τακτικό προϋπολογισμό. 

9. Τις αποφάσεις εγγραφής ή αύξησης πιστώσεων με 
ισόποση μείωση άλλων πιστώσεων του αυτού ειδικού φο¬ 
ρέα και υποκατηγορίας μέχρι του ποσού που προβλέπε- 
ται κάθε φορά από το νόμο. 

10. Τις αποφάσεις και έγγραφα για διάθεση υλικού στον 
Ο.Δ.Δ.Υ. ή σε άλλες υπηρεσίες. 

Άρθρο 4 

Μεταβιβάζουμε το δικαίωμα υπογραφής στον Προϊστά¬ 
μενο της Γραμματείας με «εντολή Γενικού Επιθεωρητή 
Δημόσιας Διοίκησης» για τα παρακάτω θέματα: 

1. Τις αποφάσεις ανάληψης πιστώσεων για κάθε περί¬ 
πτωση. 

2. Τον έλεγχο πληρωμής, σύμφωνα με τις κείμενες δια¬ 
τάξεις των μισθών του προσωπικού, των οδοιπορικών 
εξόδων καιτωνημερήσιων αποζημιώσεων, όπως και κάθε 
πρόσθετης παροχής. 

3. Τη διαβίβαση στην Υπηρεσία Εντελλομένων Εξόδων 
δικαιολογητικών διοικητικών δαπανών ή δικαιολογητικών 
αποδόσεως λογαριασμών για εντάλματα πληρωμής. 

4. Τις καταστάσεις φορολογικών στοιχείων και βεβαιώ¬ 
σεις για φορολογική χρήση. 

5. Τα διαδικαστικά έγγραφα που απαιτούνται για την 
αποστολή οποιουδήποτε προσώπου στο εσωτερικό και 
στο εξωτερικό για εκτέλεση υπηρεσίας. 

6. Τις εξουσιοδοτήσεις προς τις Δ.Ο.Υ. πληρωμών Αθη¬ 
νών για την εξόφληση ή είσπραξη χρηματικών ενταλμά¬ 
των και βεβαίωση του γνησίου των υπογραφών των δικαι¬ 
ούχων. 

7. Τα έγγραφα με τα οποία αποδίδονται οι εισφορές στα 
ασφαλιστικά ταμεία ή αναζητούνται τα ποσοστά των 
ασφαλιστικών εισφορών, καθώς και τυχόν κρατήσεις 
αποδοχών και εισφορών που έχουν καταβληθεί αχρεω- 
στήτως. 

8. Τις αιτήσεις αγοράς ενσήμων Ι.Κ.Α., την υποβολή της 
αναλυτικής περιοδικής δήλωσης και τις εντολές εισφο¬ 
ρών στο Ι.Κ.Α. με το μηχανογραφικό σύστημα. 

9. Την αποστολή βεβαιώσεων αποδοχών στο ΚΕΠΥΟ 
και υπεύθυνων δηλώσεων Ν. 1256/82 στο Ελεγκτικό Συ¬ 
νέδριο. 

10. Τα έγγραφα προβλέψεων δαπανών. 

11. Τα έγγραφα προς την Τράπεζα Ελλάδος για χορή¬ 
γηση συναλλάγματος. 

12. Την αποστολή απολογιστικών κ.λπ. στοιχείων στο 
Υπουργείο Ανάπτυξης / Γενική Γραμματεία Εμπορίου. 

13. Τις βεβαιώσεις για την πραγματοποίηση υπερωρια- 
κής εργασίας προσωπικού της Γραμματείας και Ειδικών 
Επιθεωρητών. 

14. Τις αναλήψεις υπηρεσιακών καθηκόντων ή τις ανα¬ 
χωρήσεις από την Υπηρεσία του πάσης φύσεως προσω¬ 
πικού. 

15. Την ανακοίνωση σταΔημόσια Ταμεία για τις αποδο¬ 
χές ή προσλήψεις ή απολύσεις του προσωπικού της Υπη¬ 
ρεσίας. 

16. Τη βεβαίωση για το ύψος των αποδοχών γενικά του 
προσωπικού, όπως και τα κάθε φύσεως έγγραφα προς 
υπαλλήλους με τα οποία ανακοινώνονται θέματα αποδο¬ 
χών γενικά, παρακρατήσεων λόγω περικοπών αδικαιολο¬ 
γήτου απουσίας, άδειας άνευ αποδοχών, δανείων κ.λπ. ή 
ζητείται η συμπλήρωση δικαιολογητικών διαφόρων δα¬ 
πανών κ.λπ. 

17. Τα διαδικαστικού περιεχομένου έγγραφα πληντων 
περιπτώσεων για τις οποίες ειδικά εξουσιοδοτούνται με 
την απόφαση αυτή άλλα υπηρεσιακά όργανα. 

18. Την έγκριση γνωστοποίησης διοικητικών εγγράφων 
κατά τις κείμενες διατάξεις και χορήγησης αντιγράφων 
από το τηρούμενο στην Υπηρεσία Αρχείο, εκτός αυτών 
που αφορούν σε υποθέσεις που έχουν διερευνηθεί από 
το ΓΕΔΔήτους Βοηθούς του. 

19. Τις πράξεις για τη θέση εγγράφων στο Αρχείο της 
Γ ραμματείας, εκτός αυτών που αφορούν σε υποθέσεις 
που έχουν διερευνηθεί από το ΓΕΔΔ ή τους Βοηθούς του. 

20. Τα έγγραφα για υπηρεσιακά θέματα αρμοδιότητας 
της Γ ραμματείας. 

21. Την έγκριση χορήγησης των πάσης φύσεως αδειών 
του προσωπικού της Γραμματείας, εκτός των αδειών 
άνευ αποδοχών, εκπαιδευτικών, κυήσεως-λοχείας-μη- 
τρότητας. 


22. Τις απαντήσεις σε αιτήματα υπαλλήλων σχετικά με 
την υπηρεσιακή τους κατάσταση. 

23. Τις βεβαιώσεις και πιστοποιητικά για κάθε νόμιμη χρή¬ 
ση σε θέματα που, σύμφωνα με το νόμο, είναι δυνατό να βε¬ 
βαιωθούν από στοιχεία που τηρούνται στην Υπηρεσία, 
εκτός από τις περιπτώσεις για τις οποίες ειδικά εξουσιοδο¬ 
τούνται με την απόφαση αυτή άλλα υπηρεσιακά όργανα. 

24. Τις ενέργειες προς το Εθνικό Τυπογραφείο για εκτυ¬ 
πώσεις, χορηγήσεις φύλλων κ.λπ. πλην των εντολών για 
δημοσίευση σε ΦΕΚ. 

25. Τη θεώρηση βιβλιαρίων νοσηλείας όλου του Προ¬ 
σωπικού της Υπηρεσίας και των μελών των οικογενειών 
τους και λοιπών συναφών με αυτά θεμάτων, βεβαιώσεις 
που αφορούν στην κατάσταση του προσωπικού καθώς 
και την αλληλογραφία με τις υπηρεσίες από τις οποίες 
προέρχονται. 

26. Τις βεβαιώσεις αποδοχών όλων των κατηγοριών 
προσωπικού για φορολογική ή κάθε άλλη χρήση. 

27. Τις εντολές χορήγησης υλικών για τις ανάγκες της 
υπηρεσίας. 

28. Τα έγγραφα που αφορούν στη μέριμνα για την εκ¬ 
ποίηση ή στην καταστροφή του περιττού ή άχρηστου υλι¬ 
κού και στην εκκαθάριση των αρχείων. 

Άρθρο 5 

Μεταβιβάζουμε το δικαίωμα υπογραφής στην Αγλαΐα 
Σκρουμπή υπάλληλο με Α' βαθμό του κλάδου ΠΕ Διοικη- 
τικού-Οικονομικού, στη Δέσποινα Αλεβυζάκη υπάλληλο 
με Α' βαθμό του κλάδου ΤΕ Διοικητικού-Λογιστικού και 
στη Γεωργία Παλαιολόγου υπάλληλο με Γ βαθμό του 
κλάδου ΔΕ Διοικητικού-Οικονομικού, με «εντολή Γενικού 
Επιθεωρητή Δημόσιας Διοίκησης» για τα παρακάτω θέ¬ 
ματα: 

1. Τη βεβαίωση του γνησίου της υπογραφής υπαλλήλων 
και πολιτών. 

2. Την επικύρωση αντιγράφων από τα πρωτότυπα ή από 
τα ακριβή αντίγραφα εγγράφων που τηρούνται στα αρ¬ 
χεία της Υπηρεσίας, καθώς και την επικύρωση αντιγρά¬ 
φων δημοσίων εγγράφων. 

3. Τα έγγραφα που είναι απαραίτητα για τη διακίνηση 
και τη διεκπεραίωση της αλληλογραφίας της υπηρεσίας. 

Άρθρο 6 

Ο αρχαιότερος στον Α' βαθμό υπάλληλος κατηγορίας 
ΠΕ αναπληρώνει τον προϊστάμενο της Γραμματείας σε 
περίπτωση που αυτός απουσιάζει ή κωλύεται. 

Άρθρο 7 

Οι αρμοδιότητες των παραπάνω διατάξεων διατηρού¬ 
νται παράλληλα και από το ΓΕΔΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2004 

Ο Γενικός Επιθεωρητής 
Δημόσιας Διοίκησης 
ΚΩΣΤΑΣ ΔΑΦΕΡΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




